Սենատորների, քաղաքական գործիչների և իրավաբանների մի մեծ խումբ էլ համոզված է, որ Ֆրանսիայի Սահմանադրական խորհուրդը չի հաստատի որոշման հակասահմա նադրականությունը և կանաչ լույս կվառի նրա ճանապարհին: Նրանք հիշատակում են Ֆրանսիայի կողմից Ցեղասպանության ընդունման և նրան օրենքի ուժ տալու փաստը, անդրադարձ են կատարում Հոլոքոստի հանդեպ Ֆրանսիայի ունեցած պաշտոնական վերաբերմունքին: Ինչպես նաև խոսում են այն մասին, որ ՍԽ-ի բացասական որոշումը կարող է քաղաքական նոր բռնկումների շարժառիթ դառնալ, ոտքի հանել շատերին, մասնավորաբար մոտ 600 հազարանոց հայ համայնքին ու նրա համախոհներին, հակաթուրքական տրամադրություններ ունեցող ֆրանսիացիներին: